kardosdrur/scandi-wiki huggingface dataset:
Pi's liv

Pi's liv  er en roman af den canadiske forfatter Yann Martel fra 2001. Den er udgivet på dansk i 2003 på Borgens Forlag, oversat af Henrik Andersen. Filmen blev filmatiseret i 2012 af Ang Lee.

Handling 

Efter et skibsforlis ender hovedpersonen, kaldet Pi, som eneste overlevende menneske i en redningsbåd sammen med en tiger (Richard Parker), en zebra, en hyæne og en orangutang.

Kildehenvisning 

 

Romaner fra Canada
Litteratur i 2001
Dahle

Dahle er en biflod til Elben i Sachsen. Navnet på floden bygger på den største by denne løber forbi kaldet Dahlen.

Floder i Sachsen
Lanterne (bygningsdel)

En lanterne er den del af et spir eller en tagrytter, der er forsynet med lyshuller. Det giver den et lygteagtigt udseende og synsindtrykket en lethed og elegance. En lanterne er anbragt oven på en kuppel eller et tag. Hulrummet i lanternen kan anvendes til klokker som i et kirkespir eller bruges til skaffe lys ned i bygningen – og er så forsynet med glas.

Se også 
 Kikkenborg
 Tagrytter

Eksterne henvisninger 

 ODS på nettet

Reference 

Kirkearkitektur
Tagformer
Lucha libre

Lucha libre (sp. for "fribrydning" eller "frikamp") er et begreb, der anvendes i bl.a. Mexico og Puerto Rico til at beskrive en form for professionel wrestling, der indebærer en række forskellige teknikker og bevægelser.

Mexicansk wrestling er karakteriseret ved en række af hurtige greb og bevægelser – herunder også højtflyvende bevægelser, der er blevet en del af amerikansk wrestling også. Herudover ses det ofte, at deltagerne bærer særlige masker

Nogle store stjerner inden for denne slags wrestling er bl.a.
Rey Mysterio og
Sin Cara som nu wrestler i WWE

Wrestling

ca:Lluita lliure
17. etape af Tour de France 2009

Syttende etape af Tour de France 2009 blev kørt onsdag d. 22. juli og gik fra Bourg-Saint-Maurice til Le Grand-Bornand.
Ruten var 169,5 km lang og passerede fem bjergtoppe. På etapen var bl.a. Thor Hushovd i udbrud, og nordmanden fik point til den grønne pointtrøje ved at køre først over de to indlagte spurter. De to sidste stigninger skilte mange af favoritterne fra hinanden, og Fränk Schleck kom først over målstregen sammen med Alberto Contador og Andy Schleck.

 Etape: 17
 Dato: 22. juli
 Længde: 169,5 km
 Danske resultater:
 50. Nicki Sørensen + 17.33
 52. Chris Anker Sørensen + 17.33
 132. Brian Vandborg + 35.47
 Gennemsnitshastighed: 34,6 km/t

Point- og bjergspurter

1. sprint (Praz-sur-Arly) 
Efter 75,5 km

2. sprint (Cluses) 
Efter 126 km

1. bjerg (Cormet de Roselend) 
1. kategori stigning efter 18 km

2. bjerg (Col des Saisies) 
1. kategori stigning efter 56 km

3. bjerg (Côte d'Arâches) 
2. kategori stigning efter 111,5 km

4. bjerg (Col de Romme) 
1. kategori stigning efter 140,5 km

5. bjerg (Col de la Colombière) 
1. kategori stigning efter 154,5 km

Udgåede ryttere 
 83  Cyril Dessel fra  stod af.
 199  Kenny van Hummel fra  styrtede voldsomt og smed titlen som 'Den Røde Lanterne' – som feltets langsomste rytter.
 3  José Ángel Gómez Marchante fra  stod af.

Resultatliste

Eksternt link 
 Etapeside  på Letour.fr     

17

en:2009 Tour de France, Stage 12 to Stage 21#Stage 17
Looptroop Rockers

Looptroop Rockers (tidl. blot Looptroop) er en svensk rap/hiphop-gruppe, der har udgivet fem albums og er blevet landets største hip-hop-eksport. Op gennem 1990'erne turnerede gruppen med Snoop Dogg i USA.

I forbindelse med udgivelsen af albummet Good Things i 2008 skiftede de officielt navn til Looptroop Rockers, delvist som en hyldest til det tidligere bandmedlem CosM.I.C.

I 2011 udgav gruppen, igen bestående af alle fire medlemmer, albummet Professional Dreamers

Gruppen består af Promoe (Mårten Edh), Supreme (Mathias Lundh Isén), CosM.I.C (Tommy Isacsso) og Embee (Magnus Bergkvist).

Diskografi 
 Modern Day City Symphony (2LP/CD), 2000
 Modern Day City Symphony Instrumentals (LP), 2000
 The Struggle Continues (2LP/CD), 2002
 The Struggle Continues Instrumentals (LP), 2002
 Fort Europa (2LP/CD), 2005
 Fort Europa Instrumentals (LP), 2005
 ''Good Things (2LP/CD), 2008
 "Professional Dreamers (2LP/CD), 2011

Ekstern henvisninger 

 Gruppens officielle hjemmeside

Kilder 

Hiphopgrupper
Musikgrupper fra Sverige
Musikgrupper fra 1991
18. etape af Tour de France 2009

Attende etape af Tour de France 2009 var en 40,5 km lang enkeltstart der blev kørt torsdag d. 23. juli. Den gik hele vejen rundt om Annecysøen med start og mål i Annecy.

 Etape: 18
 Dato: 23. juli
 Længde: 40,5 km
 Danske resultater:
 31. Brian Vandborg + 2.18
 61. Nicki Sørensen + 3.35
 66. Chris Anker Sørensen + 3.38
 Gennemsnitshastighed: 50,1 km/t

Bjergspurter

1. bjerg (Côte de Bluffy) 
3. kategori stigning efter 28,5 km

Resultatliste

1. mellemtid, Doussard, 18 km

2. mellemtid, Côte de Bluffy, 28,5 km

Mål, Annecy, 40,5 km

Eksternt link 
 Etapeside  på Letour.fr     

18

en:2009 Tour de France, Stage 12 to Stage 21#Stage 18
19. etape af Tour de France 2009

Nittende etape af Tour de France 2009 blev kørt fredag d. 24. juli og gik fra Bourgoin-Jallieu til Aubenas.
Ruten var 178 km lang.

 Etape: 19
 Dato: 24. juli
 Længde: 178 km
 Danske resultater:
 58. Chris Anker Sørensen + 2.01
 59. Nicki Sørensen + 2.01
 73. Brian Vandborg + 2.01
 Gennemsnitshastighed: 46,3 km/t

Point- og bjergspurter

1. sprint (Le Rival) 
Efter 33 km

2. sprint (Saint-Julien-en-Saint-Alban) 
Efter 141 km

1. bjerg (Côte de Culin) 
4. kategori stigning efter 6,5 km

2. bjerg (Côte de la forêt de Chambarans) 
4. kategori stigning efter 40,5 km

3. bjerg (Col de l'Escrinet) 

2. kategori stigning efter 162 km

Udgåede ryttere 
To ryttere røg uden for tidsgrænsen:
 66  Alan Pérez fra 
 68  Amets Txurruka fra

Resultatliste

Eksternt link 
 Etapeside  på Letour.fr     

19

en:2009 Tour de France, Stage 12 to Stage 21#Stage 19
Frederik Schydt

Frederik Christian Schydt (født 27. august 1945 i Horsens, død 10. juni 2017) var direktør for Beredskabsstyrelsen, en stilling han blev udnævnt til i 1996, og som han forlod 31. august 2010.

Karriere 
Schydt blev i 1964 student fra Skt. Jørgens Gymnasium i 1964 og valgte herefter en uddannelse som jurist. Efter sin kandidateksamen fra Københavns Universitet i 1972 påbegyndte han en karriere inden for staten.

Han fik til at starte med et job i Justitsministeriet som ministersekræter. Senere blev han politifuldmægtig og fungerede så som kontorchef frem til sit jobskifte. Fra 1981 til 1987 var han desuden ministeriets repræsentant i Dansk Brandværnskomite.

I 1986 blev han udnævnt som direktør i Direktoratet for Udlændinge, hvor han blev en del af Tamilsagen og skulle udføre justitsminister Erik Ninn-Hansens beslutning om stop for familiesammenføringer. I den efterfølgende undersøgelse af sagsforløbet, blev der dog ikke rejst nogen tjenstlige sanktioner mod ham.

Efter Tamilsagen fortsatte Schydt i 1993 sin karriere som afdelingschef i Indenrigsministeriet, hvor han blev i tre år. I denne forbindelse blev han desuden medlem af Rednings- og Værnepligtsrådet.

I 1996 blev han udnævnt som direktør for Beredskabsstyrelsen. Frem til 2004 var han desuden medlem af repræsentantskabet for Dansk Brandteknisk Institut.

2. februar 2011 blev Schydt Kommandør af 1. grad af Dannebrog. Han bar også Beredskabs-Forbundets hæderstegn og Det litauiske Indenrigsministeriums fortjenstkors (Artimui Pagalbon).

Kilder 

Personer i Kraks Blå Bog (afdøde)
Direktører for danske styrelser
Beredskabsstyrelsen
Kommandører af 1. grad af Dannebrog
Jurister fra Danmark
Personer fra Horsens
20. etape af Tour de France 2009

Tyvende etape af Tour de France 2009 blev kørt lørdag d. 25. juli og gik fra Montélimar til Mont Ventoux.
Ruten var 167 km lang.

 Etape: 20
 Dato: 25. juli
 Længde: 167 km
 Danske resultater:
 30. Chris Anker Sørensen + 5.42
 31. Nicki Sørensen + 5.42
 143. Brian Vandborg + 25.49
 Gennemsnitshastighed: 35,9 km/t

Point- og bjergspurter

1. sprint (Les Pilles) 
Efter 48 km

2. sprint (Mormoiron) 
Efter 138,5 km

1. bjerg (Côte de Citelle) 
3. kategori stigning efter 14 km

2. bjerg (Col d'Ey) 
3. kategori stigning efter 65,5 km

3. bjerg (Col de Fontaube) 
4. kategori stigning efter 87 km

4. bjerg (Col des Abeilles) 
3. kategori stigning efter 121,5 km

5. bjerg (Mont Ventoux) 

HC kategori stigning efter 167 km

Resultatliste

Eksternt link 
 Etapeside  på Letour.fr     

20

en:2009 Tour de France, Stage 12 to Stage 21#Stage 20
21. etape af Tour de France 2009

Enogtyvende etape af Tour de France 2009 blev kørt søndag d. 26. juli og gik fra Montereau-Fault-Yonne til Champs-Élysées i Paris.
Ruten var 164 km lang.

 Etape: 21
 Dato: 26. juli
 Længde: 164 km
 Danske resultater:
 67. Brian Vandborg + 0.00
 76. Nicki Sørensen + 0.00
 104. Chris Anker Sørensen + 0.00
 Gennemsnitshastighed: 40,6 km/t

Pointspurter

1. sprint (Haut des Champs-Élysées) 
Efter 120 km

2. sprint (Haut des Champs-Élysées) 
Efter 133 km

Resultatliste

Eksternt link 
 Etapeside  på Letour.fr     

21

en:2009 Tour de France, Stage 12 to Stage 21#Stage 21
Fiat Marengo

Fiat Marengo er en bilmodel fra det italienske bilmærke Fiat. Det er betegnelsen for varebilsversionerne af stationcarmodellerne af Fiat 131, Regata, Tempra og Marea. Fiat Marengo har ikke noget bagsæde og findes kun med dieselmotor.

Marengo
Forhjulstrukne biler
Baghjulstrukne biler
Varebiler
Stationcars
Veksø Slot (Hovevej)

Veksø Slot er populærnavnet på en større bygning mellem Veksø og Hove ud til Hovevej. Bygningen er egentlig ikke et slot, men har fået navnet, da dets arkitektur minder om Marselisborg Slot.

Bygningen blev opført under 1. verdenskrig og fungerede fra 1930'erne og i ca. 30 år som et plejehjem for patienter fra Sct. Hans Hospital, hvorefter det har været i privat eje.

Slottet fik i sommeren 2007 etableret en storkerede på den ene skorsten, hvilket en måned senere gav anledning til, at et storkepar bosatte sig der.

Kilder 

Beboelsesbygninger i Danmark
Bygninger, konstruktioner og anlæg i Egedal Kommune
Slot (Hovevej)
Veksø Slot (flertydig)

Navnet Veksø Slot kan henvise til to bygninger ved Veksø:

 Veksø Slot (Egedalvej) – nu nedlagt voldsted ved Egedal, vest for Veksø
 Veksø Slot (Hovevej) – større beboelsesbygning syd for Veksø
Cold Case

Cold Case er en amerikansk tv-serie. Serien er produceret af Jerry Bruckheimer

Serien handler om drabsafdeligen i Philadelphia når de efterforsker uopklarede sager.

Medvirkende 
 Kathryn Morris som Lilly Rush
 Justin Chambers som Chris Lassing
 Danny Pino som Scotty Valens
 John Finn som John Stillman
 Jeremy Ratchford som Nick Vera
 Thom Barry som Will Jeffries
 Tracie Thoms som Kat Miller

Eksterne henvisninger

Krimiserier fra USA
Medier produceret af Jerry Bruckheimer
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra CBS
Alfa Romeo 33

Alfa Romeo 33 (type 907) var en lille mellemklassebil bygget af Alfa Romeo mellem midten af 1983 og efteråret 1994.

Generelt 
Modellen var opkaldt efter racerbilen Alfa Romeo Tipo 33.

Alfa Romeo 33 kom på markedet i juni 1983 som efterfølger for Alfasud som femdørs hatchback. Dermed begyndte en fornyelse af modelprogrammet. I marts 1984 tilkom en stationcar med navnet Giardinetta.

De kendte boksermotorer fra Alfasud blev fortsat benyttet. Først som 1,2-litersmotor med 68 hk (kun i Italien) og 1,3-motor med 79 hk. Senere fulgte 1,5-litersmotorer, i nogle tilfælde med dobbelt karburator (33 Quadrifoglio Verde) med 85 til 105 hk. I efteråret 1986 kom der en trecylindret dieselmotor på 1,8 liter med 73 hk (kun på hjemmemarkedet), som var baseret på den firecylindrede 2,4'er fra Alfa Romeo 90, samt en 1,7-liters boksermotor med 118 hk. De forskellige udstyrsvarianter kunne bl.a. kendes på designet på kløverbladet (grøn eller guld) som en del af modelbetegnelsen på bagklappen.

I april 1988 blev stationcarmodellen omdøbt til Sportwagon.

Facelift 
I januar 1990 blev der introduceret en teknisk og optisk modificeret udgave af Alfa Romeo 33.

På anden generations design blev mange designelementer overtaget fra andre tidssvarende Alfa Romeo-modeller. Den faceliftede model adskilte sig fra den oprindelige model gennem hvide baglygter og en modificeret kabine, specielt instrumentbrættet. Det smalle baglygtebånd blev tilpasset stilen fra Alfa Romeo 164, og kølergrillen og forlygterne efter Alfa Romeo 75.

Med faceliftet fulgte en 1,7-liters 16V-motor med 133 hk (med katalysator 129 hk) og et drejningsmoment på 151 Nm ved 4.600 omdr./min., som kunne kendes på den røde ring i kølergrillens forkromning. Denne model havde en tophastighed på 205 km/t og en acceleration fra 0 til 100 km/t på 8,4 sek. Også i de andre motorer blev karburatoren afløst af forskellige indsprøjtningssystemer, hvorved 1,3-litersmotoren fremover ydede 88 hk, mens 1,7-litersmotoren blev neddroslet til 105 hk og 148 Nm drejningsmoment ved 4.500 omdr./min. på grund af den monterede katalysator.

Af Alfa Romeo 33 blev der i alt bygget 866.958 hatchbacks og 122.366 stationcars. Modellen er sammen med forgængeren Alfasud til i dag den Alfa Romeo-model med størst styktal.

Produktionen blev indstillet i oktober 1994. Modellen blev herefter afløst af den tredørs 145 og den femdørs 146.

Tekniske data for Alfa Romeo 33 årgang 1993

Noter

Litteratur 
 Automobil Revue. Katalog 1993 (på tysk og fransk).

Eksterne henvisninger 

033
Små mellemklassebiler
Stationcars
Forhjulstrukne biler
Biler introduceret i 1983
Biler fra 1980'erne
Biler fra 1990'erne
Firehjulstrukne biler
Fiat Linea

Fiat Linea er en personbilsmodel fra den italienske bilfabrikant Fiat, som er udviklet i samarbejde med den tyrkiske bilfabrikant Tofaş.

Med en længde på 4,56 meter har Linea mål som en sedan i den lille mellemklasse, men er baseret på en forlænget platform fra minibilen Grande Punto. Motorudvalget med effekt op til 88 kW (120 hk) og brugen af tromlebremser bagtil henviser til slægtskabet med en minibil. I denne hensigt minder den også om Dacia Logan.

Den 4-dørs sedan blev præsenteret på Istanbul Motor Show i november 2006 og bygges i Bursa i Tyrkiet. Designet er udført i Centro Stile Fiat, orienterer sig mod Grande Punto og gav i sin tid en forsmag på designet af den nye Fiat Bravo.

Bilen som findes i 3 udstyrsvarianter, Active (basisudstyr), Dynamic og Emotion har som standardudstyr ABS, 4 airbags, centrallåsesystem og kørecomputer. I de to dyrere udstyrsvarianter er der desuden hovedairbags, tågeforlygter, klimaanlæg og Blue&Me-kommunikationssystem med stemmestyring og USB-tilslutning.

Derudover kan der mod merpris tilvælges parkeringshjælp, regnsensor, 17" letmetalfælge og læderindtræk. ESP findes kun til dieselmotorerne og kun mod merpris. Udover 5 siddepladser har Fiat Linea et bagagerum med et rumfang på 500 til 1.175 liter.

Motorer 
Ved introduktionen i juli 2007 kunne Linea fås med en 1,4-liters benzinmotor og en 1,3-liters dieselmotor med commonrail-indsprøjtning, begge med 5-trins manuel gearkasse. I efteråret fulgte 1,4-liters T-Jet-turbomotoren og den semiautomatiske gearkasse Dualogic, og i 2009 fulgte den større dieselmotor på 1,6 liter.

Kilder 
 
 Fiat Linea Betriebsanleitung, december 2010 (tysk)

Eksterne henvisninger 

Linea
Små mellemklassebiler
Forhjulstrukne biler
Biler introduceret i 2007
Biler fra 2000'erne
Biler fra 2010'erne
Mitsubishi Canter

Mitsubishis minilastbil Canter dækker lastbil-segmentet fra 3,5 til 8 tons, hvilket vil sige den laveste vægtklasse for lastbiler i EU.

I en del lande skiller vægtgrænsen i forhold personvogn ved højere vægtklasser, hvorved modellen kan markedsføres til begge segmenter – afhængig af salgsstedet naturligvis. Modellen markedsføres både under Mitsubishis almindelige navn og Fuso-navnet, der ellers anvendes til deres lastvogne.

Lastbilmodeller
Baghjulstrukne biler
Canter
Farrah Fawcett

Ferrah Leni Fawcett (født 2. februar 1947, død 25. juni 2009) var en amerikansk skuespiller, der især blev kendt som en af de tre "engle" i tv-serien Charlie's Angels, der blev en stort succes i slutningen af 1970'erne. Fawcett blev desuden et stilikon i popkulturen, idet hendes frisure og tøjstil dannede mode hos mange piger i perioden.

Biografi 

Farrah Fawcett blev født i Corpus Christi, Texas, og i slutningen af 1960'erne prøvede hun lykken i Hollywood, hvor hun i første omgang medvirkede i reklamefilm for blandt andet hudprodukter og shampoo. Omkring samme tidspunkt fik hun endvidere nogle småroller i forskellige tv-serier, men det var først, da hun fik taget en række modelfotos poserende i badedragt i midten af 1970'erne, at hun for alvor blev kendt. Billederne blev udsendt som plakater og solgt i adskillige millioner eksemplarer (antallet varierer med kilder mellem 5 og 12 millioner).

Karriere 
Med plakaternes succes og Fawcetts erfaringer i tv-branchen var det et godt valg at indlemme hende i gruppen af Charlie's Angels, der blev en øjeblikkelig succes. Og skønt der var tre "engle", var det især Fawcett, der høstede successen i seervalg etc. Imidlertid forlod hun serien allerede efter første sæson for dog – efter et sagsanlæg – at gæsteoptræde i tre afsnit i sæson tre og fire. 

Efter successen med Charlie's Angels medvirkede Fawcett i en række produktioner, der blev fiaskoer, inden hun med en optræden på teateret i New York opnåede en stor kritikersucces i dramaet Extremities i 1983. Det følgende år opnåede hun den første af tre Emmy-nomineringer, og senere blev det også til en Golden Globe-nominering og deraf følgende anerkendelser af hendes talent i et andet end hendes oprindelige rollefag, hvor udseendet ikke længere var vigtigt.

Blandt hendes biograffilm må nævnes Logan's Run (1976), The Cannonball Run (1981) og Dr T and the Women (2000).

I mange år nægtede hun trods mange tilbud at lade sig fotografere nøgen, så derfor vakte det stor opsigt, da hun i 1995 i en alder af 48 optrådte uden tøj i Playboy Magazine, hvilket blev gentaget to år senere. Desuden stod hun model for billedhuggeren Keith Edmier, der fik sine værker udstillet på blandt andet Andy Warhol Museum.

Personlige liv 
Hun var i perioden 1973-82 gift med skuespilleren Lee Majors, og hun blev i den periode krediteret som Farrah Fawcett-Majors. Efter skilsmissen og indtil sin død kom Fawcett sammen med skuespilleren Ryan O'Neal, med hvem hun fik en søn, Redmond.

I 2006 fik hun konstateret cancer, som hun i første omgang tilsyneladende blev kureret for, men sygdommen brød ud igen, og den kostede hende til sidst livet.

Litteratur 
 Nicolas Barbano: Farrah på færde (PS Pige-Special nr. 2, 1996)

Noter

Eksterne henvisninger 

 
 Farrah Fawcett på Find a Grave  

Skuespillere fra Texas
Indiansk-amerikanere
Follobanen

Follobanen er navnet på et planlagt nyt dobbelt jernbanespor mellem Oslo S og Ski Station. Der er tale om en bane beregnet til højhastighedstog med en hastighed på 250 km/t eller højere. Den skal supplere den eksisterende Østfoldbanen på den 22 km lange strækning. 

Projektet blev fremlagt i 1995-96, og der er givet grønt lys fra de berørte kommuner. Den tidligste start for projektet er sat til 2013, og hvis hele strækningen etableres i ét forløb, vil banen kunne være færdig i 2018 med en budgetteret pris på 11,6 mia. norske kroner.

Eksterne henvisninger 
 "Nyt dobbeltspor Oslo S – Ski" , www.jernbaneverket.no, 18. september 2008

Jernbanestrækninger i Norge
Naturpark Nagelfluhkette

Naturpark Nagelfluhkette er den første grænseoverskridende Naturpark mellem Tyskland og Østrig, og er dermed et internationalt pilotprojekt. Det blev godkendt 1. januar 2008 af det Bayerske Miljøministerium, med beskyttelse, pleje og udvikling af natur og landskab som de vigtigste mål.

Størrelse 
Naturparken omfatter 24.700 hektar i Oberallgäu og 16.300 hektar i den tilgrænsende Bregenzerwald.
Seks kommuner i Oberallgäu, og otte kommuner i Vorarlberg har slået sig sammen om dette projekt:

Beliggenhed 

Nagelfluhkette er en bjergkæde ved nordranden af Allgäuer Alperne. Vandring af vejen på kædens bjergkam er blandt de foretrukne i Oberallgäu. Den begynder på Mittagberg (1.451m) i Immenstadt, og strækker sig 24 km og passerer 13 toppe til Hochhädrich i Hittisau i Østrig. Den højeste top i Nagelfluhkette er Hochgrat der er 1.834 meter. Området har over korte afstande en højdeforskel på 1.400 meter, hvilket er med til at gøre landskabet så afvekslende, og giver muligheder for vandring og cykling for både begyndere og øvede. Da området er under naturbeskyttelse, er der selvfølgelig visse begrænsninger, men der er god skiltning og muligheder for guidede ture fra maj til september, for eksempel omkring Krumbach.

Organisering 
Oprettelsen af Naturparken er støttet af den EU indenfor rammerne af INTERREG IIIA Alpenrhein–Bodensee–Hochrhein. Naturparken er den første af sin art i Bayern, men er samtidig ikke medlem af Østrigs officielle naturparker. Derfor er hele projektet nærmere en hensigtserklæring om bæredygtigt landbrug, inddragelse af skoler, og bæredygtig turisme. Naturparken forvaltes fra Bühl am Alpsee på tysk side og af de enkelte kommuner på østrigsk.

Eksterne henvisninger 

 Projekt Naturpark Nagelfluhkette på Internet
 Om EU-Program Interreg
 Naturpark Nagelfluhkette på www.immenstadt.de

Nagelfluhkette
Nagelfluhkette
Nagelfluhkette
Nagelfluhkette
Nagelfluhkette
Girona

Girona (catalansk: Girona, spansk: Gerona) er en by i det nordlige Catalonien. Byen er hovedby i den catalanske provins med samme navn og i det catalanske comarca Gironès. Byen har  indbyggere.

Girona har en international lufthavn, Girona-Costa Brava Airport, som befinder sig 10 km syd for byen. Den er vokset kraftigt efter at Ryanair begyndte at bruge den.

Byen er kendt for den 3-stjernede michelinrestaurant El Celler de Can Roca.

Referencer

Eksterne henvisninger 

Byer i Catalonien
Tour de France-byer
Ariel Ibagaza

Ariel Miguel Santiago Ibagaza (født 27. oktober 1976 i Buenos Aires, Argentina) er en argentinsk tidligere fodboldspiller (midtbanespiller). I sin karriere repræsenterede han blandt andet RCD Mallorca, Atlético Madrid og Villarreal CF i Spanien, CA Lanús i sit hjemland samt græske Olympiakos.

Ibagaza vandt med RCD Mallorca den spanske pokalturnering Copa del Rey i 2003.

Landshold 
Ibagaza nåede én kamp for Argentinas landshold, tilbage i 2004.

Titler 

Copa del Rey
 2003 med RCD Mallorca

Eksterne henvisninger 

 Footballdatabase.com spillerinfo

Fodboldspillere fra Argentina
Fodboldspillere fra RCD Mallorca
Fodboldspillere fra Atlético Madrid
Fodboldspillere fra Villarreal CF
Fodboldspillere fra Olympiakos
Personer fra Buenos Aires
Sophie af Nassau

Sophie af Nassau (; ; 9. juli 1836 – 30. december 1913) var svensk og norsk dronning som hustru til Oscar 2. af Sverige og Norge.

Hun var født Sophie Wilhelmine Marianne Henriette som yngste datter af Wilhelm I, hertug af Nassau i Tyskland. Hun blev gift med Oscar 6. juni 1857. Oscar var ikke kronprins, men stod til at overtage tronen efter sin bror, Karl 15., der kun efterlod en datter, der ikke havde arveret til tronen. Denne datter Lovisa blev dansk dronning, da hun blev gift med kronprins Frederik, senere Frederik d.8. af Danmark. Det var kendt ved Oscars bryllup, og Sveriges befolkning modtog Sofia med begejstring, idet hun forventedes at kunne levere en mandlig arving. Hun og Oscar levede op til forventningerne og fik fire sønner, heriblandt den senere Gustav 5. af Sverige. Da Karl 15. døde, blev Oscar konge 12. maj 1873, og Sofia blev dronning. 

Sofia havde en del problemer med sit helbred og måtte i de sidste mange år ofte sidde i kørestol. Hun var meget religiøs og optaget af velgørenhed, og samtidig havde hun en del indflydelse på politiske spørgsmål, særligt med hensyn til Norge, hvor hun ofte holdt ferie.

Dronninger af Sverige
Personer fra Wiesbaden
Sophie
Dronninger af Norge
Norge/Vänerbanen

Norge/Vänerbanen er en svensk jernbanestrækning. Den består af en linje fra Göteborg-Brålanda-Kil langs vestsiden af Vänern samt Brålanda-Kornsjø i Norge.

Eksterne henvisninger og kilde 
 Göteborg-Trollhättan-Öxnered-Kil → Norge-/Vänerbanan

Jernbanestrækninger i Sverige